Alice Weidel

Alice Elisabeth Weidel es un feminin politico de Germania. Ella nascet li 6-im de februar 1979 in Gütersloh e es desde li 18-im de junio 2022 juntmen con Tino Chrupalla un del du co-presidentes del dextri partise Alternative por Germania. Desde li 17-im de septembre 2017 Alice Weidel es chef del fraction del Alternative por Germania in li parlament de Germania.

Personal e professional vive
Alice Weidel adultijat in Harsewinkwel e finit li gimnasium in Versmold. Ella studiat economie in Bayreuth e fat su disertation con un stipedendie del Konrad-Adenauer-Fondation. Weidel laborat in international firmas quam Goldmann Sachs e Allianz Global Investors. Ella laborat six annus in China.

Alice Weidel habita con su partnera Sarah Bossard in Überlingen (Svissia). Alice Weidel ha adoptet li du filios de su partnera

Political cariera
 2013 Alice Weidel devenit membre del partise Alternative por Germania.
 2016 Weidel candidat sin successe in li electiones al parlament de Baden-Württemberg.
 2017 Alice Weidel es electet quam un del du prim candidates del partise Alternative por Germania in li electiones al german parlament 2017 con Alexander Gauland.
 2020-2022 Alice Weidel esset presidente del Alternative por Germania in li país federal Baden-Württemberg.
 2021 Alice Weidel es denov electet quam un del du prim candidates del partise Alternative por Germania in li electiones al german parlament 2021 con Tino Chrupalla. Li 30-im de septembre 2021 devenit un del du presidentes del fraction del partise Alternative por Germania in li german parlament.
 2022 Alice Weidel esset electet quam co-presidente del Alternative por Germania li 22-im de julí 2022 con Tino Chrupalla.
 2025 Alice Weidel esset li candidate del Alternative por Germania al prim-ministre de Germania in li electiones parlamentari 2025.

External ligamentes
 Li internet-págine de Alice Weidel

Categorie:Politicos de Germania
Categorie: Alternative por Germania